Tervetuloa Isännän pöydässä -ohjelmaan. Olen Martti Ojares -
ja tänään vieraanani on Teemu Koskela. Tervetuloa. - Kiitos.
Voi sanoa, että sinä olet kaikella laajuudella evankelista.
Evankelista kertoo Jeesuksesta ihmisille.
Tulemme tekemään kaksi ohjelmaa, koska meillä on niin paljon asioita.
Uskotaan, että Pyhä Henki täyttää sen oikein.
Kerrotko vähän, millaiseen kotiin synnyit ja miten nuoruutesi meni?
Synnyin uskovaiseen perheeseen.
Minulla on isä ja äiti, tietenkin, kuten perheessä yleensä on.
Minulla on yksi isoveli. Vanhempani ovat uskossa.
Ovat uudestisyntyneitä Jumalan lapsia. Puhuvat kielillä rukoillessaan.
Meillä ei kuitenkaan ollut hirveän paljon Jumalan Sana esillä.
Muistan, että kävimme isoveljen kanssa pyhäkoulussa, -
Hakaniemessä, Helsingin Saalemissa.
Olin niin pieni, etten muista juuri muuta kuin ryhmien nimet, -
leijonat ja kotkat.
Entä kun ikävuosia tuli lisää?
Miten sinun elämäsi lähti rakentumaan?
Minun elämässä oli koulu, niin kuin normaalisti ihmisillä on.
Toinen oli jalkapallo. Se on vahvana. Olin 7―9 luokat jalkapalloluokalla.
Minulla on paljon jalkapalloa, koulua ja kotona olemista.
Olin aika ujo ja arka poika.
Toisaalta jalkapalloa pelatessani en ollut ujo, koska osasin sitä tehdä.
Tuliko jalkapallouralla menestystä?
Jonkin verran.
Pelasin miesten kakkosdivarissa 15-vuotiaana.
Harjoittelin ja tein debyytin Atlantis FC:ssä.
Futsalissa voitimme piirimestaruuden.
Jotain pientä menestystä. - Aivan.
Missä vaiheessa tulit Jeesuksen omaksi?
Tulin uskoon 15-vuotiaana. Olin 9-luokalla jalkapalloluokalla.
Minun luokalla oli yksi kaveri, Mikael.
Olen kiitollinen hänelle ja Jumalalle, että Mikael kutsui minut nuorteniltaan -
Helsingin Saalemiin, jossa tulin uskoon.
Takana on varmasti myös vanhempieni esirukoukset.
He ovat rukoilleet puolestani, -
vaikka Jumalan Sana ei ollut kovin paljon esillä meidän perheessä.
Kaveri kutsui nuorteniltaan ja siellä tulin uskoon.
Kohtasin Jumalan läsnäolon voimakkaasti ylistyksen aikana.
Kun menin sisään siihen rakennukseen, koin rauhan.
Vähän jo ihmettelin, mikä tässä on.
Ylistyksen aikana tuli voimakkaana Jumalan läsnäolo, rauha.
Tiesin ensimmäistä kertaa elämässäni, että Jumala on olemassa.
Nuortenillassa Jumala kohtasi ja tulin uskoon.
Oliko kavereista minkä verran uskossa?
Minulla oli, tai sillä luokalla oli ainoastaan tämä Mikael.
Muita en ainakaan tiedä.
Niistä ei puhuttu meidän luokalla.
Eikö ole yllättävää. Kristitty maa, Suomi, ainakin nimellisesti, -
ja koulussakin on opetettu, -
mutta onko se opetus mennyt jo niin heikoksi, että ei ole syntynyt uskoa?
Siihen suuntaan se on paljon mennyt.
Olen kuullut, että vanhempieni aikana, ja varmasti sinunkin aikana, -
koulussa siitä oli paljon vahvemmin.
Kun minä olin koulussa, ei niin vahvasti enää ollut Jumalan Sanasta.
Sinun uskoontulo 15-vuotiaana muutti tosi paljon.
Se muutti elämääni niin, että aloin käymään nuortenilloissa.
Paljon olin jalkapalloharjoituksissa. Pelasin jalkapalloa ja oli koulu.
Pikku hiljaa elämäni muuttui.
Se, mikä muutti minua, oli tämä Jumalan Sana, Raamattu.
Aloin lukea Raamattua. Täältä voimme katsoa kuten kuvastimesta itseämme.
Luin esim. 1. Kor. 13 ja muutenkin rakkaudesta.
Rakkaus ei etsi omaa etua vaan toisen. Rakkaus ei katkeroidu.
Rakkaus ei vihaa vaan antaa anteeksi. Ei muista kärsimäänsä pahaa.
Meidän tulisi vaeltaa rakkaudessa.
Jumalan Sana alkoi muuttamaan siten, että huomasin elämässäni, -
peili paljasti, missä olin ajatellut väärin, puhunut tai tehnyt väärin.
Aloin lukea Raamattua ja rukoilla sen pohjalta: -
"Anna anteeksi Jeesus.
Haluan tehdä oikein. Muuta minut ja anna voimaa."
Näin Jumalan Henki alkoi muuttaa minua pikku hiljaa.
Haluan elää Sanan mukaan, seurata Jeesusta.
Se on tuonut suuren muutoksen elämääni.
Kun tarkastelet elämääsi ennen 15:tä vuotta, -
ja mitä tapahtui sen jälkeen, niin oliko se itsellesikin yllätys: -
"Näinkö tämä elämä menee? Olen rakastunut Jeesukseen."
Se oli yllätys, koska en ollut ajatellut, onko Jumala olemassa.
En ollut ajatellut, miten maailma on syntynyt.
Nuortenillassa kohtasin Jumalan läsnäolon, Pyhän Hengen voiman.
Siellä kerrottiin Jeesuksesta. Hän on kuollut ristillä, -
jotta me saisimme puhtaan sydämen, anteeksi ja ikuisen elämän.
Kun koin Jumalan läsnäolon ja sain kuulla hyvän sanoman, -
pyysin anteeksiantoa ja koin, että sain rauhan sisimpääni.
Se alkoi muuttamaan niin, että halusin toimia kuten Jumala toimii, -
eli rakastaa, elää rakkaudessa toisia kohtaan.
Ei muistella kärsimäänsä pahaa, vaan antaa anteeksi.
Ei muista enää, vaan unohtaa, kuten Jumala unohtaa meidän synnit, -
kun pyydämme anteeksi.
Etsimme toisten etua, autamme, palvelemme -
sanoillamme, teoillamme. Se alkaa asenteestamme.
Meillä on rakkaus. "Kaikki, mitä teette, tapahtukoon rakkaudessa."
Tuollainen suunnaton halu imeä totuutta Raamatusta.
Eihän ihminen voi sitä omassa lihassaan tehdä.
Mitä ajattelet siitä?
Miten paljon Jeesus sinua rakasti ja ohjasi, -
kun Hän sai sinut tällaiseen uteliaisuuteen tietää totuudesta?
Se tuli varmasti...
Tietenkin se lähti siitä, että kävin seurakunnassa.
Kun tiesin, että Raamattu on Jumalan Sana ja aloin lukea sitä, -
Sanan kautta Jumala alkoi puhua minulle.
Myöhemmin myös rukouksessa, kun opin kuulemaan Jumalan ääntä.
Jumalan Sanan kautta Hän alkoi puhumaan.
Huomasin omassa elämässä virheitä, miten ei tulisi vaeltaa.
Minulle tuli hätä hukkuvista sieluista, -
koska näin ympärilläni paljon pahuutta, paljon jumalattomuutta, -
ihmisiä, jotka eivät usko Jeesukseen. Minulle tuli halu kertoa Jeesuksesta.
Jumalan Sana opettaa, että toiset menevät iankaikkiseen elämään -
ja toiset iankaikkiseen rangaistukseen.
Tämmöinen näky me saadaan Jumalan Sanasta.
Se antoi sydämelleni halun kertoa Jeesuksesta, evankeliumia.
Heidän tarvitsee kuulla.
Sinulle tuli valtava halu, mutta alussa kerroit, että olit ujo.
Silloin jouduit kohtaamaan sen, että sinulla oli valtava halu, -
mutta sitä esti ujous. - Se oli valtava muutos elämässäni.
Olin ujo ja arka ihmisten kohtaamisessa.
Vieläkin lihassani on ujous ja arkuus -
mutta vanhurskas on rohkea, kuin nuori leijona.
Kristus meissä on täydellisen rohkea. Olemme Kristuksessa pelottomia.
Kun Jumalan Sana, Jumalan Henki saa vallata, tulee rohkeus.
Olin todella arka alussa.
Minulla oli halu kertoa ihmisille Jeesuksesta, -
koska haluan ihmisten pääsevän taivaaseen, -
ei ikuiseen rangaistukseen pahuuden tähden.
Synnin palkkahan on kuolema.
Pitää saada synnit anteeksi, että saa iankaikkisen elämän.
Siksi halusin kertoa Jeesuksesta mutta olin todella arka ja ujo.
Alussa minua auttoi se, että lähdin kaverin kanssa.
Kari-nimisen veljen kanssa lähdin evankelioimaan.
Hän kertoi käyvänsä evankelioimassa ja minulle tuli valtava halu mennä.
Olen todella muuttunut voimakkaasti. Nykyään uskallan mennä yksin -
ja puhun jopa useamman kerran viikossa.
Välillä olen yksin puhumassa mikrofoniin ja kaiuttimen kautta -
Elielinaukiolla Helsingin keskustassa.
Olen siellä monta kertaa viikossa. Olen todella muuttunut.
Nyt uskallan kertoa Jeesuksesta ja haluan kertoa edelleen.
Nyt on myös rohkeus.
Oliko niin, että Jumala antoi sydämellesi ottaa kovaääniset, -
että saat suuremmalle joukolle kertoa?
Kyllä. Aloitin traktaateilla ja kohtaamalla ihmisiä.
Olen tehnyt sitä jo vuosia Suomessa ja Virossakin.
Jumala puhui minulle näyn kautta, kun olin rukouksessa.
Sain näyn mikrofonista.
Samalla sain sanan, että näin olen hedelmällisempi.
Sain sydämelle, että olisi hyvä olla mikrofoni ja kaiutin, -
ja niin julistaa evankeliumia.
Ennen, kun pari tuntia evankelioin, tavoitin joitakin kymmeniä ihmisiä.
Kohtasin ihmisiä ja annoin traktaatin. Menin juttelemaan.
Nyt pystyn tavoittamaan, jos olen Elielinaukiolla, -
josta kulkee sata ihmistä minuutin aikana, -
6 000 ihmistä tunnissa, 12 000 kahdessa tunnissa.
Tuhansia pystyn tavoittamaan.
Keskusteluun ei mene aikaa vaan voin julistaa Jumalan Sanaa.
Sana voi muuttaa ihmisen sydämen, ja ihminen voi pelastua.
Kerro nyt, -
kun satoja, ehkä tuhansia on mennyt ohi, kun olet julistanut, -
niin millaista vastaanottoa olet kohdannut.
Todella erilaista. Toiset tykkää hyvää, toiset pahaa.
Monet uskovat ovat tosi iloisia.
Jotkut uskovat turistit ovat: "Vau! Joku julistaa evankeliumia."
Monet uskovat peukuttavat ja tulevat juttelemaan. Jotkut pyytävät rukousta.
Tulee myös sitä toista, hyvin voimakasta vastareaktiota.
Ei tule peukkua vaan muuta käsimerkkiä.
Muutaman kerran on yritetty sylkäistä -
ja kaksi kertaa minua on lyöty päähän, kun olen ollut evankelioimassa.
Todella paljon huutoa ja herjaamista. Mutta Jumalan Sana sanoo, -
että jos haluamme elää Kristuksessa Jeesuksessa, -
Hänen esikuvansa mukaan, niin tulemme vainotuiksi.
Jeesus on kutsunut meidät julistamaan evankeliumia kaikille luoduille.
Olet ollut pääkaupunkiseudulla, mutta oletko ollut muualla Suomessa?
Olen käynyt joissakin kaupungeissa. Rukoillen pyrin menemään.
Menen, kun Herra antaa jonkun paikan.
Olen ollut Joensuussa, Turussa, Tampereella -
ja jossain muuallakin, en muista.
Olen myös Virossa ollut. Jumala on lähettänyt sinne.
Kerron siitä Virosta. - Miten se lähti liikkeelle?
Tietenkin Pyhä Henki ilmoitti. - Sekin tuli niin.
Rukouksessa Herra näytti näyn Viron lipusta -
ja puhui, että olisi aika mennä Viroon. Jumala antoi myös, mitä tehdä siellä.
Puhua nälänhädästä, mistä puhumme toisessa jaksossa enemmän.
Toiseksi Israelin kansan paluusta ja evankelioinnista.
Jumala puhui, että Hän haluaa avata uusia lähteitä, -
meidän sydämen lähteitä, että Kristus voisi vaikuttaa meidän kautta.
Meidän pitää olla rohkeita, että Jumala saa vaikuttaa meidän kautta.
Olen Virossa kiertänyt yhteensä yli vuoden eri paikoissa -
ja julistanut evankeliumia. - Miten opit sen kielen?
Opin kieltä ihan käyttämällä.
Luin Raamattua viron kielellä, -
kun olin Samaria-lähetyksessä Haapsalussa.
Viron ja suomen kielet ovat niin samanlaisia.
Sitä ei ole vaikea suomalaisen oppia, -
jos on kielen kanssa tekemisissä joka päivä.
Opin sen pikku hiljaa käyttämällä. En opiskelemalla kirjasta.
Mitä olet havainnut, -
kun Viro oli 50 vuotta Neuvostoliiton alla -
ja siellä oli Jumalan Sana kielletty?
Siellä on jo pari sukupolvea, jotka eivät ole paljoakaan kuulleet.
Oletko kohdannut ihmisiä, jotka eivät ole kuulleetkaan Jeesuksesta?
Ainakin selkeästi huomasin, etteivät monet tienneet asioista.
Eikä Suomessakaan monet nuoret tiedä.
Siellä on ollut paljon parempi vastaanotto kuin Helsingissä -
tai Turussa tai Tukholmassa, missä olen myös käynyt.
Paljon paremmin ihmiset ottavat vastaan hengellistä luettavaa -
ja haluavat jäädä keskustelemaan. Erityisesti nuoret Virossa.
Rohkaisen myös sinua. Jos sydämelläsi on evankeliointi, rukoile.
Virossa venäjänkielinen ja vironkielinen väestö, -
siellä on paljon parempi vastaanotto kuin Helsingissä. Jumala haluaa, -
että julistamme kaikille. Kuulkoot tai olkoot kuulematta.
Minulle tästä tulee mieleen se, että Suomessa on kuitenkin -
evankeliumi ollut tarjolla vaikka kuinka kauan.
On hiipinyt tämä uskonnollisuuden henki.
Kalevi Lehtinen sanoi: "Uskollisuus on rokote uskoa vastaan."
Eli ihminen saa vähän maistaa, ja se tekee saman, minkä rokote tekee.
Suomessa on sellaisia, -
joilla ylpeys ja itseriittoisuus on vahvistanut sitä: -
"Kyllä minä olen kuullut. Se riittää minulle."
Herra tietää kaikki syyt, miksi ihmiset eivät ole täällä niin vastaanottavaisia.
Toisaalta täällä on paljon tehty evankeliumin työtä.
Onhan täällä myös uskovia enemmän kuin Virossa.
Monella ihmisellä on selkeä vastareaktio.
Jotenkin koetaan huonoksi se asia.
Suomen kouluissa on aikaisemmin ollut evankeliumia -
mutta nykyään se on erilaista.
Kun julistat ja olet Jeesuksen nimessä liikkeellä, -
aina tapahtuu yhtä ja toista. Eli Herran tekoja.
Kerro joitakin esimerkkejä ja keskustellaan sitten lisää.
Tulee mieleen ainakin yksi. Kerron nimen mutta en sukunimeä.
Hänen nimensä on Olari.
Olen tavannut hänet useamman kerran rautatieasemalla.
Olemme jutelleet useasti ja viime kerralla, kun hänet tapasin, -
hän kertoi, että oli rukoillut ensimmäistä kertaa Jumalaa.
Sain rukoilla hänen puolestaan. Olen kutsunut häntä seurakuntaan, -
kun olen Helsingin Siion seurakunnan evankelista -
ja nuorten aikuisten työtä teen.
Monenlaisia kohtaamisia on. Toiset tykkää hyvää, toiset pahaa.
Suurin osa kulkee ohi, mutta he saavat kuulla evankeliumin, Jumalan Sanan.
Jumalan Sana on se, mikä muuttaa, tekee tehtävän ihmisten sydämissä.
Jotkut haluavat rukousta, ja Jumala vapauttaa ihmisiä.
Monesti rukouksen jälkeen ihminen kokee itsensä vapaaksi.
Kerran ehdin nostaa vain käteni, -
ja ulkomaalainen mies kaatui siellä rautatieasemalla.
Aika erikoinen tilanne.
Monenlaisia tilanteita on ollut. Virosta voin kertoa yhden jutun, -
mikä rohkaisi minua, evankeliumin työntekijää, valtavasti.
Olin Rakveressa ehkä pari vuotta sitten syksyllä.
Jumala antoi sydämelle mennä sinne evankelioimaan.
Siellä oli paljon hyviä kohtaamisia.
Varsinkin nuoret ovat sekä Suomessa että Virossa vastaanottavaisia, -
kun rohkeasti julistaa heille evankeliumia.
Noin vuoden päästä palasin sinne. Järjestimme siellä evankeliointikurssin.
Tapasin yhden nuoren, joka kertoi, että hän oli saanut -
edellisenä vuonna minulta traktaatin, ja kuullut Jeesuksesta.
Hän oli tutustunut asiaan ja tullut uskoon.
Nämä rohkaisee paljon. Työ ei ole turhaa.
Kuten tiedämme, Jumalan sana ei tyhjänä palaja.
Julistetaan rohkeasti. Jumala Sana muuttaa ihmisen.
Näemme, kun ihminen tulee uskoon, -
että se on vallankumous ihmisen elämässä.
Suunta on aivan toinen -
kuin vastakkainen suunta, joka vie kadotukseen. - Näin on.
Efesolaiskirjeessä sanotaan, että Hän on pelastanut meidät -
pimeyden valtakunnasta rakkaan Poikansa valtakuntaan.
Olemme valon valtakunnassa. Meitä kutsutaan rakastamaan.
Meitä kutsutaan tekemään hyvää toisille puheissa ja teoissa.
Etsimään toisen etua, miten voi auttaa.
Annan haasteen. Jos rakastat lähimmäistäsi niin kuin itseäsi, -
samoin kuin itseäsi, sinun tulee tehdä toiselle -
niin kuin toivoisit sinulle tehtävän.
Kuinka rakastat ihmistä, -
joka on matkalla iankaikkiseen eroon Jumalasta?
On pahoissa teoissa, synnissä, erossa Jumalasta.
Meidän tehtävä on kertoa ihmisille Jeesuksesta.
Jeesus antoi meille käskyn mennä ja julistaa evankeliumia.
Hän antoi myös esikuvan. Hän teki itse sitä.
Meidän tehtävä on kertoa Jeesuksesta, rakastaa ihmisiä.
Jeesus on minunkin elämän muuttanut.
Saamme yhteyden Jumalaan Pyhässä Hengessä ja saamme uuden elämän.
Jos rakastamme lähimmäisiämme, välitämme heistä.
Englanniksi sanotaan: Sharing is caring.
Eli jakaminen on välittämistä. Jos välität toisesta ihmisestä, -
niin rakastat häntä, välität hänestä, haluat kertoa Pelastajasta, -
että ihminen voi pelastua iankaikkiselta rangaistukselta, -
saada sovinnon Jumalan kanssa ja löytää ikuisen elämän tien.
Meitä kutsutaan rakastamaan lähimmäistämme kuin itseämme.
Ajattelin tässä, kun sinulla on valtava halu evankelioida, -
niin sinulla täytyy olla pysyvä käyttövoima siihen.
Minä ajattelen, kun olen kuunnellut, että se on Jumalan Sana ja rukous.
Se on ikään kuin käyttövoima, josta ammennat.
Ja Pyhä Henki johdattaa sinua. - Kyllä.
Rukouksessa koemme Jumalan rauhaa ja läsnäoloa, -
Pyhän Hengen voimaa. Se on mahtavaa ja antaa myös innoitusta.
Kun Jumalan Henki alkaa puhua meille, Hän näyttää ehkä näkyjä -
tai antaa sydämelle ajatuksia, mitä tehdä, minne mennä.
Myös kadulla Hän vaikuttaa tahtomiseen ja tekemiseen.
Tulee sydämelle: "Mene tuolle kertomaan."
Aluksi olin todella arka ja ujo. Aikamoisia askeleita tuli ottaa.
Pelot piti voittaa. Pelot voittaa kohtaamalla ne.
Jos joku asia on epämukavuusaluetta, -
ei uskalla mennä puhumaan, pelko pitää voittaa, -
mennä epämukavuusalueelle, viipyä siellä niin kauan, -
että siitä tulee mukavuusaluetta. Näin minäkin olen voittanut pelkoja -
ja saanut rohkeutta julistaa evankeliumia.
Meitä kehotetaan olemaan rohkeita.
Jumalan Sana ja rukous antavat rohkeutta ja kehotusta -
evankelioimiseen ja Jumalan Sanan eteenpäin viemiseen.
Minulla on käsitys, että yksi vahva ase on se, -
että puhumme Herran teoista.
Olet viitannutkin niihin, mutta olisiko sinulla vielä yksi tai kaksi, -
jossa näkyy, että tämä on Jumalan teko, ei ihmisen?
Sain tänä aamuna viestin. Minulla on se tässä.
Siion-seurakunnan sisältä yksi lähetti minulle viestin.
"Kun rukoilit puolestani keskiviikkona, -
nukuin seuraavana yönä niin, etten kertaakaan herännyt kipuihin.
En ole kuukausiin nukkunut niin hyvin. Herra on hyvä ja armosta rikas."
Jumala vapauttaa ja parantaa ihmisiä. Monilla on erilaisia vaikeuksia.
Mikään ei ole Jumalan kanssa mahdotonta.
Voimme rukoilla Jeesuksen nimessä ja uskoa, että Jeesus tahtoo auttaa.
Hän haluaa antaa anteeksi, vapauttaa ja parantaa, -
koska Hän on rakkaus. Hän etsii meidän etuamme.
Meillä täytyy olla oikea jumalakuva Hän rakkauteensa ja hyvyyteensä, -
jotta saamme sitä uskossa rukoilla.
Ihminen saa kokea Jumalan muuttavan voiman, -
kun siunaamme ja rukoilemme Jeesuksen nimessä hänen puolesta.
Tämän päivän ihmisillä on valtavan paljon sairauksia, toivottomuutta.
Nyt jos koskaan meidän pitää hakea toivoa. Jossain sitä toivoa annetaan.
Siitä olet juuri kertonut.
Nyt, Teemu, sinulla on pari minuuttia aikaa puhua meidän katsojille.
Rukoilen. Herra, kiitos, että läsnäolosi,-
Jeesus Kristus, on täällä ja kotikatsomoissa.
Pyydän Jeesuksen Kristuksen voimallisessa nimessä ja veressä; -
Kohtaa jokaista katsojaa. Rukoilemme, että parannat sairaita.
Voit kotona laskea kätesi itsesi ylle, sairaan kohdan ylle.
Rukoilemme yhdessä. Sovimme ja rukoilemme Jeesuksen nimessä.
"...he panevat kätensä sairasten päälle, ja ne tulevat terveiksi."
Kiitos, että voit vapauttaa, parantaa ahdistuksesta,-
masennuksesta, peloista, häpeästä.
Jeesuksen nimessä siunaamme toisiamme.
Rukoilen, Herra, meille rohkeutta julistaa evankeliumia.
Anna meille rohkeutta rakastaa, antaa hyvä sanoma ihmisille.
Ihmisten tarvitsee kuulla, että he pelastuisivat.
Tärkeää on, rakas ystävä, että kerromme ihmisille Jeesuksesta.
Jumala Sana muuttaa ihmisen. Pyhä Henki vaikuttaa Sanan kautta.
Tehtävämme on julistaa Jumalan Sanaa, Kristusta Jeesusta.
On tärkeä rukoilla paljon ja julistaa evankeliumia.
Jeesus on kutsunut meidät seuraamaan Häntä -
ja elämään Hänen antaman esikuvan mukaan.
Jeesus rukoili paljon, evankelioi ja opetti.
Meillä on kautta historian evankelioitu, mutta minulla on sellainen käsitys, -
että sen osuus on pikkuisen laskenut. Nyt meidän täytyy muuttaa suuntaa.
Silloin sieluja pelastuu, ja kun kaikki kertovat toisilleen, -
mitä hyvää Herra on tehnyt, se leviää kuin kulovalkea.
Kiitos Teemu tästä ensimmäisestä ohjelmasta.
Toisessa menemme tähän päivään ja mahdollisiin uhkatekijöihin.
Katsotaan, mitä sinä olet Pyhältä Hengeltä saanut. Kiitos.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030. Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola